Позив за учешће на такмичењу: Компетенције за демократску културу и међупредметни приступ – примена у пракси

*Покажите како образовање може обликовати будуће генерације за демократско и инклузивно друштво!*

У оквиру заједничког пројекта Европске уније и Савета Европе под називом „[Квалитетно образовање за све](https://www.coe.int/sr/web/belgrade/quality-education-for-all-serbia)“, који се спроводи у Републици Србији у партнерству са [Министарством просвете Републике Србије](https://prosveta.gov.rs/prosveta/obrazovanje-za-demokratsko-drustvo/?pismo=lat) и [Заводом за унапређивање образовања и васпитања](https://zuov.gov.rs/nop/demokratska-kultura/), позивамо све наставнике запослене у основним и средњим школама у Републици Србији да учествују на такмичењу ***„Компетенције за демократску културу и међупредметни приступ – примена у пракси“.***

Пројекат „[Квалитетно образовање за све](https://www.coe.int/sr/web/belgrade/quality-education-for-all-serbia)“ има за циљ унапређивање квалитета образовања кроз развој компетенција за демократску културу (КДК) подстицањем међупредметног приступа у настави. Фокус је на стварању инклузивног, интерактивног и иновативног образовног окружења које подстиче критичко мишљење, сарадњу, поштовање различитости и активно грађанство код ученика.

Такмичење има за циљ да подстакне наставнике да креирају и реализују инспиративне припреме за час који интегрише учење вредностима, вештинама, ставовима и критичком закључивању које су део компетенција за демократску културу кроз предметни и међупредметни приступ, уз примену савремених педагошких метода у пракси.

Циљ такмичења је да се подстакне креативност и иновативност наставника у осмишљавању и спровођењу припрема за час који:

* Промовишу компетенције за демократску културу (вредности, ставови, вештине, знања и критичко разумевање) у складу са Референтним оквиром компетенција за демократску културу Савета Европе.
* Примењују интердисциплинарни и међупредметни приступ који интегрише садржаје из различитих наставних предмета како би се постигло потпуније разумевање тема и проблема.
* Подстичу активно учешће ученика, развијају критичко мишљење, тимски рад, поштовање различитости и одговорност према заједници.
* Демонстрирају практичну примену припрема за час у учионици, са фокусом на иновативне методе учења и наставе.

**КО МОЖЕ УЧЕСТВОВАТИ?**

Такмичење је отворено за наставнике (свих предмета) запослене у образовним институцијама на предуниверзитетском нивоу у Републици Србији. Пријаве се морају подносити индивидуално.

**УСЛОВИ УЧЕШЋА**

Учесници се позивају да поднесу план часа или низа часова који испуњавају следеће критеријуме:

1. **Интеграција компетенција за демократску културу**: план мора јасно показати како се развијају вредности (нпр. поштовање људских права, једнакост), ставови (нпр. отвореност према различитостима), вештине (нпр. сарадња, решавање конфликата, емпатија) и знања (нпр. разумевање демократских принципа).
2. **Интердисциплинарни и међупредметни приступ**: план треба да интегрише садржаје из најмање два наставна предмета (нпр. историја и грађанско васпитање, српски језик и биологија) или да да се бави темама које превазилазе границе једног предмета.
3. **Иновативност и креативност**: план треба да користи савремене педагошке методе, као што су пројектна настава, проблемско учење, дискусије, студије случаја, симулације, игре улога или дигитални алати.
4. **Практична примена**: план мора бити реалан за имплементацију у учионици, уз јасно дефинисане циљеве, активности, методе евалуације и ресурсе.
5. **Инклузивност**: план треба да подразумева различите потребе ученика и да промовише инклузивно окружење.
6. **Самоевалуација и евалуација ученика**: уз план часа, учесници морају да доставе самоевалуацију часа, евалуацију ученика и примере активности и ученичких радова.

Учесници би требало да консултују *Смернице за интеграцију Референтног оквира компетенција за демократску културе у одабраним плановима наставе и учења*:

* Књига 1: <https://rm.coe.int/hf27-guidelines-integration-rfcdc-srp/1680a66837>
* Књига 2: <https://rm.coe.int/demokratske-kompetencije-kroz-medjupredmetni-pristup-web-srp-sprds/1680b58d49>

као и *Референтни оквир компетенција за демократску културу*:

* Том I <https://rm.coe.int/hf27-rfcdc-srp-vol1/1680a94ee4>
* Том II <https://rm.coe.int/hf27-rfcdc-srp-vol2/1680a94ee5>
* Том III <https://rm.coe.int/hf27-rfcdc-srp-vol3/1680a94ee6>

и странице посвећенe демократској култури:

* [Демократска култура у настави и учењу | Завод за унапређивање образовања и васпитања](https://zuov.gov.rs/nop/demokratska-kultura/) <https://zuov.gov.rs/demokratska-kultura/>
* <https://prosveta.gov.rs/prosveta/obrazovanje-za-demokratsko-drustvo/>

**САДРЖАЈ ПРИЈАВА**

Пријаве морају садржати следеће елементе:

* Основне информације: Име и презиме учесника, контакт и-мејл адреса
* Назив школе/установе, контакт подаци.
* Предмет(и) и узраст ученика за које је план намењен.
* План часа или низа часова (максимално 5 страница, фонт Calibri, величина 12, проред 1.5). Наслов и тема морају бити јасно дефинисани.
* Потписану изјаву (саставни део пријаве, преузмите [овде](https://rm.coe.int/-/488028adc7)).

Пријава треба јасно садржати:

1. **Циљеве**: специфични циљеви учења у вези са компетенцијама за демократску културу и међупредметним приступом.
2. **Исходе учења**: очекивани исходи за ученике (знања, вештине, ставови, вредности).
3. **Методе и активности**: детаљан опис активности, укључујући временски оквир и улоге ученика и наставника.
4. **Ресурсе**: листа потребних материјала, укључујући дигиталне алате ако су коришћени.
5. **Евалуацију**: начин проверавања постигнућа ученика (нпр. рубрике, пројекти, дискусије).
6. **Интердисциплинарне везе**: објашњење како су различити предмети интегрисани.
7. **Елементи компетенција за демократску културу**: објашњење како план доприноси развоју компетенција за демократску културу.

Прилози (слати као пдф или ппт формат)

1. Самоевалуација часа
2. Евалуација ученика
3. Примери ученичких радова.
4. Додатни материјали (нпр. презентације, радни листови, дигитални садржаји).

НАПОМЕНА: Молимо вас да се уверите да достављени материјали не садрже никакве личне податке ученика. На фотографијама и видео снимцима се не сме видети лице малолетног ученика.

**НАЧИН ПРИЈАВЉИВАЊА**

* Пријаве се подносе путем и-мејла на [selena.agatonovic@coe.int](mailto:selena.agatonovic@coe.int). Пријавни формулар можете преузети [овде](https://rm.coe.int/-/488028ae12)
* Рок за подношење пријава: 3. новембар 2025. до 23:59.
* Победници - Аутори пет изабраних радова ће бити проглашени 1. децембра 2025.
* Закаснеле или непотпуне пријаве неће бити разматране.
* Пријава је бесплатна, а детаљну процедуру пријављивања, услове и одредбе, као и политику приватности можете пронаћи у склопу документа [Општи услови и одредбе](https://rm.coe.int/-/488028ae13).
* Пријаве се подносе на српском језику.

**Формат пријаве**

**Документација**: Поред пријаве у ПДФ или ВОРД формату, прилози се достављају у ПДФ или ВОРД формату. Сва документација мора бити у **ЗИП фолдеру** који, као и сваки прилог, морају бити јасно именовани као: **ВРСТА ПРИЛОГА\_име\_презиме\_школа\_ место**.   
*На пример: Пријавни формулар\_петар\_петровић\_ОШ петар петровић\_врање*

**Пријавни формулар са прилозима (у зип формату) не сме бити већи од 10 МБ.**

**КРИТЕРИЈУМИ ЗА ОЦЕЊИВАЊЕ**

Пријаве ће оцењивати стручни жири састављен од представника Министарства просвете, Завода за унапређивање образовања и васпитања и пројекта „Квалитетно образовање за све“.

Критеријуми за оцењивање су следећи:

* Јасноћа и усклађеност циљева са компетенцијама за демократску културу и међупредметним приступом (30%).
* Креативност и иновативност у осмишљавању активности, самоевалуација (25%).
* Практична примењивост и инклузивност плана (20%).
* Квалитет интеграције различитих предмета и компетенцијама за демократску културу (15%).
* Структура и јасноћа плана (10%).

**НАГРАДЕ**

Аутори 5 (пет) изабраних припрема ће добити прилику да похађају специјализовану обуку у Савету Европе у Стразбуру, марта 2026. године, уз покривање свих трошкова, а радови ће бити објављени на порталу Завода за унапређивање образовања и васпитања и Министарства просвете, као део базе најбољих пракси.

Припреме за час из ужег избора ће бити објављене у бази радова на страници за демократске компетенције и промовисани као примери добре праксе. Припреме ће бити део јединствене, претраживе базе података доступне свим наставницима за коришћење у настави.

**ВАЖНЕ НАПОМЕНЕ**

* Послате припремеморају бити оригинални и не смеју кршити ауторска права.
* Коришћење вештачке интелигенције могуће искључиво уз поштовање етичких и педагошких принципа употребе у образовању.
* Учесници су дужни да придржавају етичких стандарда и принципа инклузивности.
* Организатори задржавају право да користе послате припреме за час у промотивне сврхе пројекта, уз навођење аутора.

**КОНТАКТ И ДОДАТНЕ ИНФОРМАЦИЈЕ**

За сва питања и додатне информације, обратите се на и-мејл: [selena.agatonovic@coe.int](mailto:selena.agatonovic@coe.int)

Позивамо вас да покажете своју креативност, педагошку стручност и посвећеност развоју демократске културе и међупредметног приступа у образовању. Будите део промене и допринесите квалитетнијем образовању за све у Србији!